b'\n_START_ARTICLE_\nO. Henryjeva nagrada\n_START_SECTION_\nZgodovina\n_START_PARAGRAPH_\nNagrado so prvi\xc4\x8d podelili leta 1919, finan\xc4\x8dno jo podpira Society of Arts and Sciences.  Od leta 2003 urednik nagrade izbere 20 kratkih zgodb, ki se tako \xc5\xbee uvrstijo v zbirko. V po\xc5\xa1tev pridejo vse kratke zgodbe, napisane v angle\xc5\xa1\xc4\x8dini in objavljene v ameri\xc5\xa1kem ali kanadskem ob\xc4\x8dasniku. Vsako leto izberejo tri sodnike. Sodniki prejmejo 20 zgodb v rokopisu, brez podpisa avtorja ali publikacije, zavoljo ve\xc4\x8dje objektivnosti. Vsak sodnik se samostojno odlo\xc4\x8di, katera zgodba se mu zdi, da izstopa. Sodnik nato napi\xc5\xa1e komentar ob zgodbi._NEWLINE_Cilj podeljevanja nagrade in izdajanja zbirke ostaja enak - utrditev umetnosti pisanja kratkih zgodb. Trenutna odgovorna urednica zbirke je Laura Furman.\n_START_SECTION_\nPartnerstvo s PEN American Center\n_START_PARAGRAPH_\nLeta 2009 je zalo\xc5\xbenik zbirke The O. Henry Prize Stories, Anchor Books, napovedal zdru\xc5\xbeitev z dru\xc5\xa1tvom PEN American Center in preimenovanje zbirke v The PEN/O. Henry Prize Stories. Urednica Laura Furman je v intervjuju za blog Vintage Books in Anchor Books dejala, da je sodelovanje s PEN-om\xc2\xa0\xc2\xbbnaravno partnerstvo.\xc2\xab\xc2\xa0'